**12. óra**

**5. fejezet – Az ajtó túloldalán**

 **és**  **részek**

|  |  |  |  |  |
| --- | --- | --- | --- | --- |
| **Feladatok összesítő táblázata** | | | | |
| **Kötelező feladatok** | **Kiegészítő feladatok** | | **Házi feladat** | |
| 1. a, 2. a, 2. b, 2. c, 2. d, 4. | *Egyszerűbb* | *Nehezebb* | *Egyszerűbb* | *Nehezebb* |
| 5. a, 5. b | 1. b, 6. a, 6. b | 3. b, 3. c  Olvasni: 5. fejezet 3–4. részét | 3. a |

Tartozik hozzá PPT

|  |  |
| --- | --- |
| **Jelmagyarázat** | |
| **☺** | érzelmi ráhangolódást segítő feladat/ok |
| **🡭** | rávezető feladat/ok |
| **🡪** | a feladat/ok továbbgondolása |
| **🙕** | abban az esetben alkalmazzuk, ha egy feladat kapcsán több tevékenységet is felajánlunk |

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
| **48/**  **14. a**  **🡪** | * A tudatos, tartalmi és formai szempontoknak megfelelő levélírás előkészítése levelek tartalmi, nyelvi és szerkezeti szempontból történő elemzésével, a levél önellenőrzési szempontjainak elmélyítésével * Vitakészség és kommunikációs képességek fejlesztése az egyéni vélemény megfogalmazásával és megvédésével | * Az órát a házi feladat ellenőrzésével kezdjétek. * Mielőtt azonban a gyerekek felolvasnák a levelet, amit Edmund bőrébe bújva írtak, ismételjétek át a feladatot követő értékelési táblázat segítségével a levél önellenőrzési szempontjait. * Kérjétek meg a gyerekeket, hogy ezeknek a szempontoknak mentén elemezzék az osztálytársuk által felolvasott levelet és – ami a legfontosabb – véleményüket minden esetben támasszák alá az elhangzott levélből vett példákkal, ügyelve a véleménynyilvánítás hangnemére. Elsősorban építő jellegű javaslatokra biztassuk a gyerekeket. * Amikor azt tapasztaljátok, hogy a gyerekek már kellő gyakorlatra tettek szert a táblázatban található szempontok mentén történő elemzésben, lapozzatok a Munkafüzet 6. oldalára, és *A levél értékesítési szempontjai* elnevezésű táblázatából válogassatok további szempontokat a levelek elemzéséhez, értékeléséhez. * Természetesen a fokozatosság elvét megtartva egyszerre csak egy szemponttal bővítsétek az értékelési szempontok körét. * Nagyon fontos, hogy a gyerekek az elemzés, értékelés után minden esetben jelöljék a feladatot követő értékelési táblázatban azokat a szempontokat, amelyekre a legközelebbi munkájuk során majd jobban kell figyelniük. | frontális munka | munkafüzet |  |
|  | | | | | |
| **50/**  **1. a**  **🡭**  **🙕**  **🡭**  **🙕** | * A feladat elsődleges célja a szókincsbővítés és a választékos nyelvhasználat fejlesztése. Emellett a rokon értelmű szavak, kifejezések szövegben betöltött szerepének megfigyeltetése. | * A feladat kapcsán olyan jelzős szerkezeteket, igéket tettünk a gyermekek elé, melyeket a későbbiekben felhasználhatnak Edmund jellemzésére. A rokon értelmű szavak, kifejezések megismerése pedig hozzásegítheti őket a választékos nyelvhasználathoz, a szóismétlés elkerüléséhez. * A gyerekek alakítsák át minél többféleképpen az idézet utolsó mondatát, az aljas tett rokon értelmű megfelelőinek használatával.   **„A fiú azonban aljas tettre szánta el magát, bolondot csinált Lucyből.”**   * Végül vizsgáljátok meg, hogy a rokon értelmű kifejezések használata változtatott-e a mondat eredeti jelentésén. | egyéni munka  frontális munka | munkafüzet  fogalmazás-füzet |  |
| * Megfigyelőképesség fejlesztése a szereplők érzelmeinek felismerésével, vizsgálatával a szöveg alapján, és magatartásuk értékelése többféle szempont figyelembevételével * Írásbeli szövegalkotás képességének fejlesztése nézőpontváltással * Fantázia, alkotóképesség fejlesztése | * Kérjétek meg a gyerekeket, hogy bújjanak a két testvér (Susan, Peter) valamelyikének a bőrébe, de még egymásnak se árulják el, hogy kit választottak közülük! * Fogalmazzák meg testvérként, hogy mit gondolnak az eset kapcsán Lucyről és Edmundról. Gondolataikat rögzítsék egy-egy szövegbuborékba. * Hallgassatok meg közösen minél több írást, és a hallottak alapján a gyerekek próbálják meg kitalálni, hogy ki kinek a bőrébe bújt. * Minden esetben kérdezzetek rá, hogy melyik szó vagy mondat súgta meg a megfejtést. | egyéni munka  frontális munka | fogalmazás-füzet |  |
| **51/2. a**  **🡭** | * A szövegkohéziós eszközök vizsgálata, a mondatok közötti tartalmi összefüggés szerepének megfigyeltetése a szövegalkotásban * Gondolkodási képesség fejlesztése pl. ok-okozati összefüggések felfedeztetésével, előzmény-következmény feltárásával, események időrendi sorrendiségének megfigyeltetésével | * A következő játékos feladat kapcsán a gyerekek megtapasztalhatják, hogy miért elengedhetetlenül fontos a mondatok közötti tartalmi összefüggés szövegalkotás során. * Kérjétek meg a gyerekeket, hogy alkossanak tetszés szerint legalább hatfős csoportokat. Indítsatok el egy papírlapot a csoportokon belül, amire a csoport egyik tagja írjon fel egy mondatot, majd adja tovább a mellette ülő társának. A második tanuló olvassa el a mondatot, majd fűzzön hozzá írásban egy másikat. Ezt követően, mielőtt tovább adná, hajtsa vissza a papírlapot úgy, hogy az első mondat már ne látsszon, csak az, amit ő hozzáfűzött. A következő csapattag ismét fogalmazzon meg egy mondatot – a papírlapon látható mondathoz kapcsolódóan – majd hajtsa vissza a papírlapot úgy, hogy már csak az általa írt mondat látsszon. És így tovább! Amikor körbeért a papírlap, a gyerekek simítsák ki, és mint egy szöveget olvassák fel a mondatokat! Nagy valószínűség szerint a mondatok között nem lesz tartalmi összefüggés, tehát nem alkotnak szöveget, ami jól példázza majd a mondatok közötti tartalmi összefüggés fontosságát a szövegalkotás során. | csoportmunka | a csoportok számával megegyezően A/4lapok |  |
| **51/**  **2. a–d.**  **🡪** | * Gondolkodási képesség fejlesztése pl. ok-okozati összefüggések felfedeztetésével, előzmény-következmény feltárásával, események időrendi sorrendiségének megfigyeltetésével * Analizáló-szintetizáló képesség fejlesztése a szövegrészek tartalmi és formai elemzésével * Rendszerezőképesség fejlesztése az eddig elolvasott fejezetek eseményeinek – kulcsszavakkal történő – összefoglalásával * Szövegalkotási képesség fejlesztése tartalmilag összefüggő mondatok megfogalmaztatásával | * Fontos, hogy a gyerekek egy-egy esemény kapcsán képesek legyenek mondanivalójukat tömören, néhány összefüggő mondattal megfogalmazni. * Ezt a feladatot egy kicsit továbbgondolva, kiegészítve arra is felhasználhatjátok, hogy röviden és tömören összefoglaljátok az eddig elolvasott, feldolgozott fejezetek legfontosabb eseményeit. Ehhez nincs másra szükség, mint minden egyes fejezet kapcsán két-két kulcsszóra. * A feladat felépítésének megfelelően a gyerekek először mindkét szó felhasználásával alkossanak egy mondatot, majd két egymással összefüggő mondatot, végül tegyenek hozzá egy tartalmilag kapcsolódó mondatot.   Első fejezet: kerültek, felfedezték  Írj még egy kapcsolódó mondatot, amiből kiderül, hogy a testvérek milyennek találták a professzor házát!  Második fejezet: **megismerte, hazaengedte**  Írj még egy kapcsolódó mondatot, amiből kiderül, hogy a faunnak mit kellet volna tennie Lucyvel a Fehér Boszorkány parancsa szerint!  Harmadik fejezet: **eljutott, találkozott**  Írj még egy kapcsolódó mondatot, amiből kiderül, hogy mit gondoltak a testvérek Lucy szavahihetőségéről!  Negyedik fejezet: **megparancsolta, megígérte**  Írj még egy kapcsolódó mondatot, amiből kiderül, hogy hogyan érezte magát Edmund, miután ígéretet tett a Fehér Boszorkánynak!  Ötödik fejezet: **elmesélte, meghazudtolta**  Írj egy kapcsolódó mondatot, amiből kiderül, hogy szerinted mi az oka a fiú aljasságának!   * Végül kérjétek meg a gyerekeket, hogy a tartalmilag összefüggő mondatok segítségével foglalják össze szóban az eddigi eseményeket. * Vitassátok meg, hogy vajon miért éppen ezeket a szavakat kellett mondatba foglalni az egyes fejezetekhez kapcsolódóan. | egyéni munka | fogalmazás-füzet |  |
| **51/**  **3. a–c**  **🡪**  **🙕**  **🡪**  **🙕** | * A szövegrészben előforduló jellemzési módok, valamint a jellemzés írói eszközeinek megfigyeltetése az adott szövegrészben * Megfigyelőképesség fejlesztése az egyes jellemzési módoknak megfelelő szövegrészek visszakerestetésével a már elolvasott fejezetekből | * Nagyon fontos, hogy a házi feladat ellenőrzése során felhívjátok a gyerekek figyelmét a feladat kapcsán megfigyelhető jellemzési módokra. * Az író cselekedteti a szereplőt, beszélteti, „kihangosítja” a szereplő gondolatait, a szereplőt melléknevek használatával jellemzi. | frontális munka | munkafüzet,  könyv |  |
|  | * Amennyiben van rá időtök, arra is megkérhetitek a gyerekeket, hogy lapozzák fel a könyvet annál a fejezetnél, ahonnan a példát hozták, és a szövegrész felolvasásával mutassák be, hogy az író mindezeket hogyan oldotta meg a szövegben. | egyéni munka  frontális munka | könyv |  |
| **51/**  **3. c**  **🡪**  **🙕**  **🡪**  **🙕** | * **Jellemzési módok gyakoroltatása:** * jellemzés melléknevek használatával, * az író beszélteti a szereplőt, * az író cselekedteti a szereplőt, * az író megismerteti az olvasóval a szereplő gondolatait, * egy másik személy beszél a szereplőről. * Megfigyelőképesség fejlesztése: a szereplők tulajdonságai szavaik, cselekedeteik, gondolataik tükrében, jellemfejlődésük negatív vagy pozitív irányban | * Ismét egy remek alkalom, hogy villámgyorsan átismételjétek és gyakoroljátok a jellemzési módokat. * Edmund helyett most inkább a testvéreket helyezzétek a figyelem középpontjába. Rendeljetek hozzá a testvérekhez egy-egy színt, és azokkal jelöltétek a felsorolásban az egyes testvérekre jellemző tulajdonságokat. * Kérjétek meg a gyerekeket, hogy támasszák alá a kiválasztott tulajdonságokat az adott gyermek szavaival, cselekedeteivel, gondolataival. Szükség esetén használják a könyvet. | egyéni munka | munkafüzet  könyv |  |
|  | * A feladat továbbgondolásaként két testvérpár beszédéből is kiderülhet, hogy mit gondolnak harmadik testvérekről (például mikor Lucy és Susan Peterről beszélgetnek). | páros munka |  |  |
| **52/4.**  **🡭**  **🙕**  **🡭**  **🙕** | * Szereplők jellemzése írásbeli szövegalkotás során az eddig szerzett ismeretek, tapasztalatok felhasználásával | * A feladat kapcsán lehetősége nyílik a tanulóknak a jellemzés egyik módjának kipróbálására a gyakorlatban is. Megtapasztalhatják, hogy egy szereplőt hogyan jellemezhetnek a gondolatai. A feladatot kétféleképpen is elvégezhetitek. * A rávezető feladat egyik változata az, amikor előre meghatározzátok Lucy belső tulajdonságait (megbocsátó, haragtartó, indulatos jólelkű stb.), és a gyerekeknek Lucy bőrébe bújva úgy kell megfogalmazniuk a gondolataikat, hogy az olvasó következtethessen belőle az előre meghatározott tulajdonságokra. | egyéni munka | fogalmazás-füzet |  |
|  | * A másik változat szerint mindenki maga dönti el, hogy Lucy milyen jellemvonásokkal bír, és ezeket próbálják hangsúlyossá tenni a kislány gondolatain keresztül. Az olvasóknak az a feladatuk, hogy a gondolatok alapján felismerjék ezeket a jellemvonásokat. | egyéni munka | fogalmazás-füzet |  |
|  | | | | | |
| **53/**  **6. b**  **☺**  **🙕**  **🡭**  **🙕** | * Szociális kompetencia fejlesztése * Empatikus képességek fejlesztése mások véleményének megismerésével, elfogadásával * Kommunikációs képesség fejlesztése beszélgetésben való részvétellel, adott témával kapcsolatos kérdések megfogalmazásával * Írásbeli szövegalkotási képesség és íráskészség fejlesztése adott téma kapcsán gondolatok, érzelmek megfogalmaztatásával | * A feladat elvégzése előtt a gyerekek alakítsanak párokat, és beszélgessenek egy kicsit a témához kapcsolódóan! * A pároknak három perc áll a rendelkezésére, hogy az alábbi kérdések kapcsán gondolatokat cseréljenek. * Fordult már elő veled Lucy-éhoz hasonló eset? * Mit éreztél? * Voltál már a másik oldalon, esetleg te bántottál meg hasonló módon valakit? * Hogy érezted magad utána? * Megbántad? * Sikerült jóvátenned? * Van olyan történet, amit szívesen megosztanátok az egész osztállyal? | páros munka | kérdések papírokon |  |
|  | * A beszélgetést követően gyűjtsetek össze a gyerekekkel helyszínre, az események időpontjára, szereplőkre, az esemény kiindulópontjára vonatkozó kérdéseket! Kiegészítve azzal a kérdéssel, hogy az események milyen érzelmeket váltottak ki belőled. * Egyes tanulóknak segítség lehet, ha a fogalmazásfüzetbe lejegyzik a kérdéseket, valamint a kérdésekre adott válaszokat is. * A kérdésekre adott válaszok kibővítése segíthet az elbeszélés megírásában. * Aki továbbra is nehezen boldogul a feladattal, azzal készítsetek közösen gondolattérképet. * Nagyon fontos, hogy felelevenítsétek a hármas tagolásra a vonatkozó tudnivalókat. * Azt is beszéljétek meg röviden, hogy a fő részeknek (bevezetés, tárgyalás, befejezés) mit kell tartalmaznia. | frontális munka | fogalmazásfüzet,  A/4-es lapok |  |
|  | * Házi feladat előkészítése | * A következő órára olvassátok el otthon a 5. fejezet négyzettel és holddal jelölt részeit! |  |  |  |